নাটোরের নীলুফা ইয়াসমীন ভিডিও কনফারেন্সে জানান, গত ৪ এপ্রিল তিনি সৌদি আরবে গেছেন। ৪০ হাজার টাকা দিয়ে দালালের মাধ্যমে তিনি সৌদিতে যান। তিনি যেতে চাননি। সৌদিতে না গেলে মামলা দেবেন এ হুমকি দিয়ে দালাল তাকে জোর করে পাঠান। সৌদিতে যাওয়ার পর এক বাসায় কাজ শুরু করেন। কিন্তু সে বাসা থেকে তাকে বেতন দেওয়া হয় না। অন্য বাসায় যেতে চাইলে মালিক বলেন, আমি তো তোমাকে কিনে নিয়েছি। এরপর নির্যাতন শুরু করেন। কয়েকদিন হলো তিনি সৌদি আরবে বাংলাদেশ অ্যাম্বাসিতে আশ্রয় নিয়েছেন। এখন ওই নারী দেশে ফিরতে চান।